CELEX: 22020D0060
Language: et
Date: 2018-03-23 00:00:00
Title: EMP ühiskomitee otsus nr 43/2018, 23. märts 2018, millega muudetakse EMP lepingu II lisa „Tehnilised normid, standardid, katsetamine ja sertifitseerimine“ [2020/60]

30.1.2020   
               
               
                  ET
               
               
                  Euroopa Liidu Teataja
               
               
                  L 26/16
               
            
         EMP ÜHISKOMITEE OTSUS
         nr 43/2018,
         23. märts 2018,
         millega muudetakse EMP lepingu II lisa „Tehnilised normid, standardid, katsetamine ja sertifitseerimine“ [2020/60]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida komisjoni 13. juuli 2017. aasta määrus (EL) 2017/1347, millega parandatakse Euroopa Parlamendi ja nõukogu direktiivi 2007/46/EÜ, komisjoni määrust (EL) nr 582/2011 ja komisjoni määrust (EL) 2017/1151, millega täiendatakse Euroopa Parlamendi ja nõukogu määrust (EÜ) nr 715/2007, mis käsitleb mootorsõidukite tüübikinnitust seoses väikeste sõiduautode ja kommertsveokite heitmetega (Euro 5 ja Euro 6) ning sõidukite remondi- ja hooldusteabe kättesaadavust, ning millega muudetakse Euroopa Parlamendi ja nõukogu direktiivi 2007/46/EÜ ning komisjoni määrust (EÜ) nr 692/2008 ja komisjoni määrust (EL) nr 1230/2012 ja tunnistatakse kehtetuks määrus (EÜ) nr 692/2008 (1).
                  
               
                     (2)
                  
                  
                     Seetõttu tuleks EMP lepingu II lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu II lisa I peatüki punktidesse 45zx (Euroopa Parlamendi ja nõukogu direktiiv 2007/46/EÜ), 45zzl (komisjoni määrus (EL) nr 582/2011) ja 45zzv (komisjoni määrus (EL) 2017/1151) lisatakse järgmine taane:
            
                        „—
                     
                     
                        
                           32017 R 1347: komisjoni 13. juuli 2017. aasta määrus (EL) 2017/1347 (ELT L 192, 24.7.2017, lk 1).“
                     
                  
         
            Artikkel 2
            Määruse (EL) 2017/1347 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
         
         
            Artikkel 3
            Käesolev otsus jõustub 24. märtsil 2018, tingimusel et kõik EMP lepingu artikli 103 lõike 1 kohased teated on edastatud (*1).
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 23. märts 2018
            
               
                  EMP ühiskomitee nimel
               
               
                  eesistuja
               
               Claude MAERTEN
            
         
         
            (1)  ELT L 192, 24.7.2017, lk 1.
         
            (*1)  Põhiseadusest tulenevaid nõudeid ei ole nimetatud.